प्रवक्ता ने कहा कि विद्यालयों में शिक्षकों की घोर कमी है. इस दिशा में सरकार गंभीर प्रयास करती नहीं दिखती. उन्होंने कहा कि यह बताया जा रहा है कि झारखंड में लगभग 73790 शिक्षक के पद रिक्त हैं. वहीं, पारा शिक्षक कम मानदेय पर काम करते हैं और ऊपर से उन्हें चार-चार माह से मानदेय तक नसीब नहीं होता है. आर्थिक तंगी के कारण पारा शिक्षक मौत को गले लगाने को विवश है. उन्होंने कहा कि रघुवर सरकार केवल कॉर्पोरेट घरानों की शुभ चिंतक हैं. आम लोगों से इन्हें कोई सरोकार नजर नहीं आ रहा है.